Jim Jarmusch

Jim Jarmusch (sünninimi James Robert Jarmusch; sündinud 22. jaanuaril 1953 Akronis Ohio osariigis) on Ameerika Ühendriikide sõltumatu kino filmilavastaja, stsenarist, helilooja ja muusik. Ta on tuntud oma unikaalse minimalistliku stiili ja meditatiivsete, sageli hüpnotiseerivate filmide poolest, mis on mõjutanud paljusid kaasaegseid režissööre.

 Haridus ja karjääri algus 
Jarmuschi esialgne soov oli saada kirjanikuks ning ta õppis Columbia ülikoolis ameerika ja inglise kirjandust. Aasta jooksul Pariisis prantsuse kirjandust õppides süvenes tema huvi filmikunsti vastu. Naasnud New Yorki, astus ta New Yorgi Ülikooli filmikooli (Tisch School of the Arts), kus õppis filmirežiid kuni 1979. aastani, kuid ei lõpetanud seda ametlikult. Kuigi Jarmusch on pidanud filmikoolis õppimist osaliselt ajaraiskamiseks, kohtas ta seal režissöör Nicholas Rayd ja operaator Tom DiCillot, kellega koostöös valmisid tema esimesed filmid "Permanent Vacation" (1980) ja "Stranger Than Paradise" (1984). Samas omandas ta koolis ka väärtuslikke tehnilisi oskusi, kuid näitlejatega töötamist tuli tal hiljem omal käel õppida. Nagu tema iidol John Cassavetes, keskendub Jarmusch eelkõige tegelastele, kirjutab rollid konkreetseid näitlejaid silmas pidades ja laseb süžeel areneda nende ümber.

 Karjäär 
Pärast filmikooli poolelijätmist otsustas Jarmusch muuta oma lõputöö, algselt lühifilmiks kavandatud projekti, täispikaks debüütteoseks. Selle tulemusel valmis "Permanent Vacation" (1980) – 80-minutiline eksperimentaalfilm, mis käsitleb üksindust ja ekslemist. Film tähistas Jarmuschi esimest sammu sõltumatu filmitegijana ning pani aluse tema isikupärasele käekirjale.

Järgmisena alustas ta "Stranger Than Paradise" (1984) tootmist, mis oli algselt mõeldud 30-minutilise lühifilmina. Filmiti saksa režissööri Wim Wendersi annetatud filmilindile. Hiljem õnnestus Jarmuschil saada lisarahastus 120 000 USA dollarit, mille toel valmis täispikk versioon. Film kujutab kahte New Yorgis elavat eluheidikut, kelle igapäevane rutiin saab ootamatu pöörde, kui neile saabub külla sugulane Ungarist.

"Stranger Than Paradise'i" iseloomustavad Jarmuschile omased stiilielemendid: staatiline kaamera, pikad katkestusteta kaadrid, minimaalne montaaž ning aeglase tempoga narratiiv, mida liigendavad mustaks hajuvad üleminekud. Režissööri sõnul ei lähtu ta filmitegemisel kindlast süžeest, vaid kogub esmalt detailid, atmosfääri ja tegelased, millest moodustub hiljem terviklik lugu.

Film pälvis 1984. aastal Cannes'i filmifestivalil parima debüütfilmi auhinna (Camera d’Or) ja tõi Jarmuschile rahvusvahelise tunnustuse. "Stranger Than Paradise'i" peetakse üheks olulisemaks teoseks Ameerika sõltumatu kino arenguloos.

Sarnast minimalistlikku lähenemist arendas Jarmusch edasi filmis "Down by Law" (1986), mida ta on ise kirjeldanud kui „neobeatnoir komöödiat“. Filmi keskmes on kolm meest – John Lurie, Tom Waits ja Roberto Benigni –, kes põgenevad Louisiana vanglast ja ekslevad ümbritsevates soodes. Visuaalselt saavutas Jarmusch koostöös operaator Robby Mülleriga uue taseme: mustvalge filmilint toob esile vangla üksluisuse ning kontrastiks selle kõrval looduse ürgse ilu ja ruumitaju.

Aastal 1989 lavastas Jarmuschi filmi "Mystery Train", mis koosneb kolmest paralleelsest loost ja leiavad aset samal ajal Memphise hotellis. Filmis teevad kaasa Steve Buscemi, Itaalia näitleja Nicoletta Braschi, Inglise muusik ja laulja Joe Strummer ning Jaapani näitleja Youki Kudoh.

Aastal 1992 lavastas Jarmusch filmi "Night on Earth", mis koosneb viiest lühiloost, mis kõik toimuvad samaaegselt eri linnades. Film keskendub taksodes toimuvatele vestlustele ning nende kaudu avaneb vaade erinevatele inimlikele suhetele ja olukordadele. Peaosades on sellised tuntud näitlejad nagu Winona Ryder, Gena Rowlands ja Rosie Perez.

1990. ja 2000. aastatel jätkas Jarmusch oma sõltumatut filmikunstiloomet, olles tihti nii lavastaja, stsenarist kui ka produtsent. Tema tähtsamad teosed on "Surnud mees" (1995) ja "Ghost Dog: The Way of the Samurai" (1999) ning 2003. aastal valminud "Coffee and Cigarettes" – valikuline kogumik lühilugudest, mille kaudu ta jätkas minimalistlikku jutustamisstiili. Järgnenud film "Broken Flowers" (2005) tõi talle Cannes’i filmifestivali žürii suure auhinna. Hilisemates teostes, nagu "The Limits of Control" (2009), "Only Lovers Left Alive" (2013), "Paterson" (2016) ja "The Dead Don’t Die" (2019), jätkas Jarmusch eksperimentaalseid ja sügavalt isiklikke lugusid, olles sageli ka filmide muusika autor.

 Tunnustus 
2025. aastal võitis tema film "Isa, ema, õde, vend" Veneetsia filmifestivali peaauhinna Kuldlõvi.

Filmograafia
Filmilavastajana
 Aasta Film Eestikeelne pealkiri Märkused Auhinnad 1980 "Permanent Vacation"  lavastaja 1984 "Stranger Than Paradise"  lavastaja, stsenarist,monteerija Cannes'i filmifestivali parim debüütfilmLocarno filmifestivali peaauhind Kuldne Leopard 1986 "Coffee and Cigarettes"  lavastaja, stsenarist 1986 "Down by Law"  lavastaja,stsenarist Bodil – parim mitte-Euroopa film 1989 "Coffee and Cigarettes: Memphis Version"  lavastaja, stsenarist 1989 "Mystery Train" "Salapärane rong" lavastaja, stsenarist 1991 "Night on Earth" "Öö Maa peal" lavastaja,stsenarist,filmiprodutsent 1993 "Coffee and Cigarettes: Somewhere in California"  lavastaja,stsenarist,monteerija 1995 "Dead Man" "Surnud mees" lavastaja,stsenarist 1997 "Year of the Horse"  lavastaja,operaator 1999 "Ghost Dog: The Way of the Samurai" "Samurai tee" lavastaja,stsenarist,produtsent Pimedate Ööde filmifestivali publikupreemia 2002 "Ten Minutes Older: The Trumpet (segment 'Int. Trailer Night')"  lavastaja,stsenarist 2003 "Coffee and Cigarettes" "Kohv ja sigaretid" lavastaja,stsenarist,monteerija 2005 "Broken Flowers"  lavastaja,stsenarist Cannes'i filmifestivali žürii suur auhind 2009 "The Limits of Control"  lavastaja,stsenarist 2013 "Only Lovers Left Alive"  lavastaja,stsenarist 2016 "Paterson"  lavastaja,stsenarist,helilooja 2019 "The Dead Don't Die"  lavastaja,stsenarist 2025 "Father Mother Sister Brother" "Isa, ema, õde, vend" lavastaja Kuldlõvi

Muu
 Aasta Film Eestikeelne pealkiri Märkused 1980 "Lightning Over Water"  Vaatleja 1981 "You Are Not I"  Produtsent / operaator 1982 "Der Stand der Dinge" (The State of Things)  Helilooja 1984 "Burroughs"  Helisalvestaja 1986 "Sleepwalk"  Operaator 1993 "When Pigs Fly"  Produtsent 1994 "Clerks" "Poesellid" Tänuavalduse saaja 2005 "Enron: The Smartest Guys in the Room"  Tänuavalduse saaja

Näitlejana
 Aasta Film Eestikeelne pealkiri Roll 1980 "Underground U.S.A."  Helisalvestaja 1984 "American Autobahn"  Filmiprodutsent 1987 "Straight to Hell"  Amos Dade 1987 "Helsinki Napoli All Night Long"  Baaripidaja #2 1988 "Candy Mountain"   1989 "Leningrad Cowboys Go America"  New Yorgi automüüja 1990 "The Golden Boat"  Tundmatu 1992 "In the Soup"  Monty 1995 "Iron Horseman"  Silver Rider 1995 "Blue in the Face"  Bob 1996 "Cannes Man"  Cameo 1996 "Sling Blade"  Frostee Creami tegelane 1996 "Fear and Loathing in Las Vegas"  Raoul Duke (hääl)

 Iseendana esinemised televisioonis ja filmides 
 Aasta Film Eestikeelne pealkiri Märkused 1983  "Fräulein Berlin"    1991  "Fishing with John"   TV 1994  "Tigrero: A Film That Was Never Made"    1995  "American Cinema"   TV 1996  "The Typewriter, the Rifle & the Movie Camera"    1997  "R.I.P., Rest in Pieces"    1997  "We're Outta Here! aka The Ramones"   Video 1997  "Year of the Horse"    1998  "Pop Odyssee 2 – House of the Rising Punk"   TV 1998  "Divine Trash"    1998  "Space Ghost Coast to Coast"   TV 1998  "Lee Marvin: A Personal Portrait by John Boorman"   TV 2000  "SpongeBob SquarePants"  "Käsna-Kalle Kantpüks"  TV 2001  "Screamin' Jay Hawkins: I Put a Spell on Me"    2001  "V.I.P."   TV 2002  "¿Quién es Alejandro Chomski?"    2002  "Focus on Jim Jarmusch"   TV 2003  "Chaplin Today: A King in New York"   TV 2003  "Hollywood High"   TV 2003  "Rockets Redglare!"    2004  "Z Channel: A Magnificent Obsession"   TV 2005  "Cinema Mil"   TV 2005  "Excavating Taylor Mead"    2005  "Punk: Attitude"   TV 2005  "Magacine 2005"   TV 2008  "Joe Strummer: The Future Is Unwritten"    2008  "The Simpsons – \"Any Given Sundance\""  "Simpsonid – \"Ükskõik milline pühapäev\"" 

Viited

Kirjandus

Välislingid

 Senses of Cinema: Great Directors Critical Database
 The Onion A.V. Clubi intervjuu, The Onion A.V. Club
 Veel üks The Onion A.V. Clubi intervjuu
 Coffee and Cigarettes ametlik lehekülg
 Jim Jarmusch's Golden Rules
 NNDB Bio-Info
 Intervjuu The Guardianiga, The Guardian

intervjuu Jim Jarmuschiga raadiosaates "Fresh Air", 16. august 2005

Kategooria:Ameerika Ühendriikide heliloojad
Kategooria:Sündinud 1953
Kategooria:Ameerika Ühendriikide filmilavastajad